Na osnovu člana 127. stav 2. tačka 4. Zakona o srednjem obrazovanju i vaspitanju („Službeni glasnik Republike Srpske“, broj: 41/18, 35/20, 92/20 i 55/23), člana 21. i 37. stav 2. tačka 37. Statuta Grada Derventa („Službeni glasnik grada Derventa“, broj: 6/21, 20/21 i 10/22) i čl. 5. i 6. Pravilnika o radu i postupku izbora i razrješenja članova školskog odbora („Službeni glasnik Republike Srpske“, broj: 37/19), Skupština grada Derventa na \_\_. sjednici održanoj \_\_\_ oktobra 2025. godine, donijela je

R J E Š E Nj E

o izboru kandidata za člana Školskog odbora Javne ustanove Srednjoškolski centar „Mihajlo Pupin“ Derventa

1. Za člana Školskog odbora Javne ustanove Srednjoškolski centar „Mihajlo Pupin“ Derventa, ispred lokalne zajednice, na period od četiri godine, bira se Boris Nikolić.

1. Ovo rješenje dostaviti Ministarstvu prosvjete i kulture Republike Srpske na dalji postupak imenovanja članova Školskog odbora Javne ustanove Sednjoškolski centar „Mihajlo Pupin“ Derventa.
2. Ovo rješenje stupa na snagu danom donošenja, a objaviće se u „Službenom glasniku grada Derventa“.

O b r a z l o ž e nj e

Školski odbor Javne ustanove Srednjoškolski centar „Mihajlo Pupin“ Derventa, obratio se Skupštini grada Derventa zahtjevom broj: ­­­­­­­­­­­­­­­­­­­­­­­­01-1094/25 od 11.09.2025. godine, za imenovanje jednog člana Školskog odbora Javne ustanove Srednjoškolski centar „Mihajlo Pupin“ Derventa ispred lokalne zajednice, obzirom da dosadašnjim članovima Školskog odbora mandat, u trajanju od četiri godine, ističe 30.09.2025. godine.

Članom 127. stav 2. Zakona o srednjem obrazovanju i vaspitanju, propisano je da školski odbor ima sedam članova koje za javne škole u ime osnivača imenuje Ministarstvo prosvjete i kulture Republike Srpske, od kojih jednog člana školskog odbora imenuje na prijedlog jedinice lokalne samouprave.

Članom 127. stav 5. Zakona o srednjem obrazovanju i vaspitanju, propisano je da se školski odbor bira na mandat od četiri godine, a stavom 6. istog člana, da svim članovima školskog odbora prestaje mandat istekom roka od četiri godine od dana konstituisanja školskog odbora, dok je stavom 9. propisano da član školskog odbora može biti lice sa najmanje srednjom stručnom spremom.

Članom 6. Pravilnika o radu i postupku izbora i razrješenja članova školskog odbora, propisano je da član školskog odbora u školi, kojeg na prijedlog jedinice lokalne samouprave izabere skupština jedinice lokalne samouprave, može biti lice koje ima prebivalište na području te jedinice lokalne samouprave.

Na osnovu naprijed navedenog, Komisija za izbor i imenovanje Skupštine grada Derventa je na 14. sjednici, održanoj 18. septembra 2025. godine, razmatrala zahtjev Školskog odbora Javne ustanove Srednjoškolski centar „Mihajlo Pupin“ Derventa i nakon razmatranja utvrdila Prijedlog rješenja o izboru kandidata, Borisa Nikolića, za člana Školskog odbora Javne ustanove Srednjoškolski centar „Mihajlo Pupin“ Derventa i predlaže Skupštini grada Derventa donošenje rješenja kao u dispozitivu.

PRAVNA POUKA: Ovo rješenje je konačno i protiv istog ne može se uložiti žalba, ali se može pokrenuti upravni spor pred Okružnim sudom u Doboju u roku od 30 dana od dana dostavljanja ovog rješenja

SKUPŠTINA GRADA DERVENTA

Broj: 01-111-\_\_/25

Datum: \_\_. \_\_\_ 2025. godine PREDSJEDNIK

SKUPŠTINE GRADA

Siniša Jeftić

OBRAĐIVAČ:

Odjeljenje za opštu upravu PREDLAGAČ:

Komisija za izbor i imenovanje