Na osnovu člana 39. stav 2. tačka 21. i člana 51. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21), člana 37. stav 2. tačka 21. i člana 54. Statuta Grada Derventa („Službeni glasnik grada Derventa“, broj: 6/21, 20/21 i 10/22) i člana 71. Poslovnika o radu Skupštine grada Derventa („Službeni glasnik grada Derventa“, broj: 24/21 i 18/22), Skupština grada Derventa na \_\_. sjednici, održanoj \_\_\_\_\_\_\_\_\_ 2025. godine, donijela je

R J E Š E Nj E

o izboru zamjenika predsjednika Odbora za zaštitu ljudskih prava, društveni nadzor i predstavke Skupštine grada Derventa

I

Za zamjenika predsjednika Odbora za zaštitu ljudskih prava, društveni nadzor i predstavke Skupštine grada Derventa bira se Slavko Bojanić.

II

Ovo rješenje stupa na snagu danom donošenja, a objaviće se u „Službenom glasniku grada Derventa“.

O b r a z l o ž e nj e

Članom 39. stav 2. tačka 21. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21) propisano je da skupština grada, između ostalih, bira i razrješava članove stalnih i povremenih radnih tijela skupštine.

Članom 51. Zakona o lokalnoj samoupravi propisano je da skupština može za izvršenje svojih zadataka osnivati stalne i povremene komisije, odbore i savjete kao radna tijela skupštine. Stavom 2. istog člana propisano je da se broj članova stalnih radnih tijela utvrđuje poslovnikom skupštine grada, a stavom 3. da članovi radnih tijela skupštine mogu da imaju pravo na naknadu u skladu sa odlukom skupštine.

Skupština grada Derventa je na 1. sjednici održanoj 3. decembra 2024. godine, Rješenjem broj: 01-111-94/24 od 03.12.2024. godine („Službeni glasnik grada Derventa“, broj 16/24), izabrala predsjednika, zamjenika predsjednika i članove Odbora za zaštitu ljudskih prava, društveni nadzor i predstavke. Navedenim rješenjem je Nedeljko Stanić izabran za zamjenika predsjednika Odbora za zaštitu ljudskih prava, društveni nadzor i predstavke iz reda odbornika, ispred Srpske demokratske stranke-Volja naroda.

Kako je Skupština grada Derventa razriješila Nedeljka Stanića dužnosti zamjenika predsjednika Odbora za zaštitu ljudskih prava, društveni nadzor i predstavke, zbog podnesene ostavke, Gradski odbor Srpske demokratske stranke-Volja naroda dostavio je pisani prijedlog da se zamjenika predsjednika Odbora za zaštitu ljudskih prava, društveni nadzor i predstavke Skupštine grada Derventa izabere Slavko Bojanić, odbornik Skupštine grada Derventa sa liste političkog subjekta Srpska demokratska stranka-Volja naroda, s obzirom da je mjesto zamjenika predsjednika Odbora za zaštitu ljudskih prava, društveni nadzor i predstavke, na osnovu međustranačkih konsultacija u pripremi 1. sjednice Skupštine grada, pripalo SDS-u.

Komisija za izbor i imenovanje Skupštine grada je na 14. sjednici, održanoj 18. septembra 2025. godine, nakon razmatranja prijedloga GO SDS Derventa da se za zamjenika predsjednika Odbora za zaštitu ljudskih prava, društveni nadzor i predstavke izabere Slavko Bojanić, a na osnovu člana 54. Poslovnika o radu Skupštine grada Derventa utvrdila Prijedlog rješenja o izboru Slavka Bojanića za zamjenika predsjednika Odbora za zaštitu ljudskih prava, društveni nadzor i predstavke Skupštine grada Derventa i predlaže se Skupštini grada donošenje rješenja kao u dispozitivu.

Skupština grada Derventa je na \_\_\_ sjednici, održanoj \_\_\_\_\_\_ 2025. godine, donijela rješenje kao u dispozitivu.

Pouka o pravnom lijeku: Ovo rješenje je konačno u upravnom postupku i protiv istog nije dozvoljena žalba, ali se može pokrenuti upravni spor tužbom kod Okružnog suda u Doboju, u roku od 30 dana od dostavljanja rješenja.

SKUPŠTINA GRADA DERVENTA

Broj: 01-111-\_\_\_/25

Datum: \_\_\_. \_\_\_\_ 2025. godine PREDSJEDNIK

SKUPŠTINE GRADA

Siniša Jeftić

OBRAĐIVAČ: PREDLAGAČ:

Odjeljenje za opštu upravu Komisija za izbor i imenovanja