Na osnovu člana 39. stav 2. tačka 21. i člana 51. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21), člana 37. stav 2. tačka 21. i člana 63. Statuta Grada Derventa („Službeni glasnik grada Derventa“, broj: 6/21, 20/21 i 10/22) i člana 69. Poslovnika o radu Skupštine grada Derventa („Službeni glasnik grada Derventa“, broj: 24/21 i 18/22), Skupština grada Derventa na \_\_. sjednici, održanoj \_\_\_\_\_\_\_\_\_ 2025. godine, donijela je

R J E Š E Nj E

o izboru zamjenika predsjednika Komisije za vjerska pitanja Skupštine grada Derventa

I

Za zamjenika predsjednika Komisije za vjerska pitanja Skupštine grada Derventa bira se Slavko Bojanić.

II

Ovo rješenje stupa na snagu danom donošenja, a objaviće se u „Službenom glasniku grada Derventa“.

O b r a z l o ž e nj e

Članom 39. stav 2. tačka 21. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21) propisano je da skupština grada, između ostalih, bira i razrješava članove stalnih i povremenih radnih tijela skupštine.

Članom 51. Zakona o lokalnoj samoupravi propisano je da skupština može za izvršenje svojih zadataka osnivati stalne i povremene komisije, odbore i savjete kao radna tijela skupštine. Stavom 2. istog člana propisano je da se broj članova stalnih radnih tijela utvrđuje poslovnikom skupštine grada, a stavom 3. da članovi radnih tijela skupštine mogu da imaju pravo na naknadu u skladu sa odlukom skupštine.

Skupština grada Derventa je na 1. sjednici održanoj 3. decembra 2024. godine, Rješenjem broj: 01-111-90/24 od 03.12.2024. godine („Službeni glasnik grada Derventa“, broj 16/24), izabrala predsjednika, zamjenika predsjednika i članove Komisije za vjerska pitanja. Navedenim rješenjem je Nedeljko Stanić izabran za zamjenika predsjednika Komisije za vjerska pitanja iz reda odbornika, ispred Srpske demokratske stranke-Volja naroda.

Kako je Skupština grada Derventa razriješila Nedeljka Stanića dužnosti zamjenika predsjednika Komisije za vjerska pitanja, zbog podnesene ostavke, Gradski odbor Srpske demokratske stranke-Volja naroda dostavio je pisani prijedlog da se za zamjenika predsjednika Komisije za vjerska pitanja Skupštine grada Derventa izabere Slavko Bojanić, odbornik Skupštine grada Derventa sa liste političkog subjekta Srpska demokratska stranka-Volja naroda, s obzirom da je mjesto zamjenika predsjednika Komisije za vjerska pitanja, na osnovu međustranačkih konsultacija u pripremi 1. sjednice Skupštine grada, pripalo SDS-u.

Komisija za izbor i imenovanje Skupštine grada Derventa je na 14. sjednici, održanoj 18. septembra 2025. godine, nakon razmatranja prijedloga GO SDS Derventa da se za člana Komisije za vjerska pitanja izabere Slavko Bojanić, a na osnovu člana 54. Poslovnika o radu Skupštine grada Derventa utvrdila je Prijedlog rješenja o izboru Slavka Bojanića za člana Komisije za vjerska pitanja Skupštine grada Derventa i predlaže se Skupštini grada donošenje rješenja kao u dispozitivu.

Skupština grada Derventa je na \_\_\_ sjednici održanoj \_\_\_\_\_\_ 2025. godine, donijela rješenje kao u dispozitivu.

Pouka o pravnom lijeku: Ovo rješenje je konačno u upravnom postupku i protiv istog nije dozvoljena žalba, ali se može pokrenuti upravni spor tužbom kod Okružnog suda u Doboju, u roku od 30 dana od dostavljanja rješenja.

SKUPŠTINA GRADA DERVENTA

Broj: 01-111-\_\_\_/25

Datum: \_\_\_. \_\_\_\_ 2025. godine PREDSJEDNIK

SKUPŠTINE GRADA

Siniša Jeftić

OBRAĐIVAČ: PREDLAGAČ:

Odjeljenje za opštu upravu Komisija za izbor i imenovanja